Številka: 33001-2/2021/4

Datum: 27. 5. 2021

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 21/13, 47/13 – ZDU-1G, 65/14 in 55/17), 93. člena Zakona o varstvu pred naravnimi in drugimi nesrečami (Uradni list RS, št. 51/06 – uradno prečiščeno besedilo, 97/10 in 21/18 – ZNOrg) in 7. člena Uredbe o metodologiji za ocenjevanje škode (Uradni list RS, št. 67/03, 79/04, 81/06 in 68/08) je Vlada Republike Slovenije na 78. redni seji dne 27. 5. 2021 pod točko 1.12 sprejela naslednji

S K L E P :

1. Vlada Republike Slovenije je sprejela Informacijo o izdelavi predhodne (izračunane) ocene škode na kmetijskih pridelkih zaradi posledic pozebe od 5. do 9. aprila 2021 na prizadetih območjih Slovenije.
2. Pri izdelavi predhodne (izračunane) ocene škode se upoštevajo podatki o prizadetih območjih in poškodovanosti kmetijskih kultur, ki jih je ugotovila Javna služba kmetijskega svetovanja pri Kmetijsko gozdarski zbornici Slovenije, Gospodarska zbornica Slovenije, Zadružna zveza Slovenije, Slovensko zavarovalno združenje ter podatki o kulturah in površinah iz podatkov Ministrstva za kmetijstvo, gozdarstvo in prehrano ter zbirnih vlog Agencije Republike Slovenije za kmetijske trge in razvoj podeželja za leto 2021 ter karte dnevnih minimalnih temperatur zraka za celotno območje Slovenije Agencije Republike Slovenije za okolje.
3. Izvedbo tega sklepa zagotovi Uprava Republike Slovenije za zaščito in reševanje v sodelovanju s Kmetijsko gozdarsko zbornico Slovenije, Gospodarsko zbornico Slovenije, Zadružno zvezo Slovenije, Agencijo Republike Slovenije za okolje, Slovenskim zavarovalnim združenjem, Ministrstvom za kmetijstvo, gozdarstvo in prehrano in Agencijo Republike Slovenije za kmetijske trge in razvoj podeželja. Predhodno (izračunano) oceno škode na kmetijskih pridelkih pošlje Uprava Republike Slovenije za zaščito in reševanje Ministrstvu za kmetijstvo, gozdarstvo in prehrano v 60 dneh po sprejemu tega sklepa.

Mag. Janja Garvas Hočevar

vršilka dolžnosti generalnega sekretarja

Priloga:

* Informacija o izdelavi predhodne (izračunane) ocene škode na kmetijskih pridelkih zaradi posledic pozebe od 5. do 9. aprila 2021 na prizadetih območjih Slovenije

Prejmejo:

* Ministrstvo za obrambo
* Ministrstvo za kmetijstvo, gozdarstvo in prehrano
* Ministrstvo za finance
* Ministrstvo za okolje in prostor
* Ministrstvo za javno upravo
* Uprava Republike Slovenije za zaščito in reševanje
* Agencija Republike Slovenije za kmetijske trge in razvoj podeželja
* Agencija Republike Slovenije za okolje
* Služba Vlade Republike Slovenije za zakonodajo
* Urad Vlade Republike Slovenije za komuniciranje
* Kmetijsko gozdarska zbornica Slovenije
* Gospodarska zbornica Slovenije
* Zadružna zveza Slovenije, z. o. o.
* Slovensko zavarovalno združenje, GIZ